|  |  |
| --- | --- |
| **Logo Josip hatze-01** | **Glazbena škola Josipa Hatzea Split ~ Trg Hrvatske bratske zajednice 3 ~ Split** |
| OIB: 89701365702 ~ MB: 3426432 ~ IBAN /žiro računHR5924070001100581943 |
| e-mail: glazbena.hatze@gmail.com ~ tel: 021/480-049, fax: 021/ 480-080 |

Na osnovu Odluke Stožera civilne zaštite Republike Hrvatske o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova (u daljnjem tekstu: Odluka Stožera civilne zaštite) od 12. studenoga 2021. godine (Klasa: 810-06/20-01/7, Urbroj: 511-01-300-21452) i članka 78. Statuta Glazbene škole Josipa Hatzea, ravnateljica GŠ Josipa Hatzea dana 3. prosinca 2021. godine donosi

**O D L U K U**

**o imenovanju osoba zaduženih za obavljanje uvida u valjanost EU digitalnih COVID potvrda, odnosno drugih odgovarajućih dokaza ili rezultata testiranja na virus SARS-CoV-2**

Članak 1.

Za obavljanje uvida u valjanost EU digitalnih COVID potvrda, odnosno drugih odgovarajućih dokaza ili rezultata testiranja na virus SARS-CoV-2 zaposlenika GŠ Josipa Hatzea, ovlašćuju se:

* **Vesna Alebić, ravnateljica,**
* **Sonja Barać, administratorica,**
* **Jelena Jončić, voditeljica računovodstva.**

Članak 2.

Za obavljanje uvida u valjanost EU digitalnih COVID potvrda, odnosno drugih odgovarajućih dokaza ili rezultata testiranja na virus SARS-CoV-2 posjetitelja raznih događanja u organizaciji GŠ Josipa Hatzea (koncerti, natjecanja, produkcije, prosviravanja i sl.) ovlašteni su **dežurni nastavnici zaduženi od strane ravnateljice Škole i/ili pročelnika i voditelja odjela**.

Članak 3.

Za obavljanje uvida u valjanost EU digitalnih COVID potvrda, odnosno drugih odgovarajućih dokaza ili rezultata testiranja na virus SARS-CoV-2 osoba koje nisu ni zaposlenici ni učenici Škole, a ulaze u prostorije Škole iz različitih razloga (stranke, roditelji, radnici angažirani na poslovima unutar Škole) ovlaštene su i zadužene ovom Odlukom **dežurne spremačice i/ili domar GŠ Josipa Hatzea**.

Članak 4.

Ova Odluka stupa na snagu danom donošenja, a **provodi se od 6. prosinca 2021. godine.**

Klasa: 602-01/21-03/0029 GŠ Josipa Hatzea

Urbroj: 2181-73-01-21-16 Ravnateljica:

U Splitu, 3. prosinca 2021. g.

\_\_\_\_\_\_\_\_\_\_\_\_\_\_\_\_\_\_\_\_

Vesna Alebić, prof.

Ova Odluka će se objaviti:

* na svim oglasnim pločama Škole
* na web-stranici Škole